התשובה הקצרה: תלוי. כשמדובר בסוכרת מסוג 1, אזי התשובה שלילית. זאת, משום שבמחלה זו נגרם הרס של "בית החרושת" המייצר אינסולין, ומדובר במצב בלתי הפיך. כשמדובר בסוכרת מסוג 2, צריכים להתקיים שני תנאים בסיסיים על מנת שסוכרת תיעלם כלעומת שבאה:  חייב להתחולל שינוי דרסטי בתנגודת לאינסולין. חייבת להיות רזרבה מספקת של אינסולין בלבלב, כלומר כמות מספקת של תאי בטא מתפקדים. המקרים הקלאסיים בהם נצפית החלמה מסוכרת הוא לאחר ירידה ניכרת במשקל, מה שבדרך-כלל מושג הודות לניתוח בריאטרי ("ניתוח קיצור קיבה") וגם אפשרי בעקבות טיפול תרופתי מוצלח במיוחד לירידה במשקל.